Nicas Prime Birodalmi Parancsnokság épülete

A Nicas Prime-on tevékenykedő Galaktikus Birodalom helyi vezetésének helyet adó ikertorony. A nicasi vezetés mellett innen irányítják a Nicas rendszerhez tartozó Micor II és Begiri IV planétákat is.

Habár ezt az épületegyüttest a nicasi csata után építették a fővárosban, Prime Cityben, a hely ennél bő egy évtizeddel régebbre nyúlik vissza, még a Birodalom korai napjainak idejébe.

## Története

### Első birodalmi fennhatóság és Cora-Manda

A Birodalom érkezése után néhány évvel a helyi főváros, Prime City főterére egy környezetéhez képest monumentális, 45 méter magas toronyházat építtettek, mely a birodalmi adminisztráción kívül az Orion Corporation irodáit foglalta magába. Miután a birodalmi erőket hirtelen vonták ki, az épület sértetlenül maradt meg a birodalmi vezetés helyét átvevő Cora-Manda számára, akik többé-kevésbé saját képükre alakították át az épületet. Raktárak, szállások, fegyverek és kínzókamrák tömkelegévé vált az épület.

### A Parancsnokság építtetése

A BBY 4-es nicasi csata során a bolygó fővárosa, Prime City szinte teljes mértékben elpusztult. A város középpontjában lévő főtéren álló Cora-Manda főépület is szinte porig lett rombolva. A Birodalom és az újdonsült admirális, Henclor, mintegy szimbolikaként, valamint természetesen kitűnő elhelyezkedése miatt döntött úgy, hogy a parancsnokságot itt húzzák fel.

Az épület tervezését többnyire birodalmi mérnökök végezték, azonban a látképbe való illeszkedés és egyéb apróságok miatt az admirális is részt vett a tervek elkészítésében, építését pedig a várossal együtt személyesen felügyelte. Ennek köszönhető, hogy a két pinceszint a Cora-Manda épületéből megmaradt.

### Lerombolása és felújítása

A BBY 3-ban történt támadás során az épület komoly károkat szenvedett, ekkor teljes egészében az eredeti tervek szerint építették újjá. A pinceszinteket ekkor teljesen lezárták, a hivatalos magyarázat szerint lerombolták, létezéséről csupán a vezérkar tud, nekik van belépési engedélyük is.

## Leírás

A korábban itt álló épülettel ellentétben a Birodalmi Parancsnokság épülete valóban impozáns látványt nyújt, és kiemelkedik a város látképéből.

A 120 méter magas, 25 szintes ikertornyok egymás tükörképei. Szerkezete vasbeton, kívülről szinte teljesen üveggel burkolt, mely futurisztikus külsőt kölcsönöz az épületnek.

Az épületekben egyenként 3-3 lift található: egy-egy középen, valamint az épület két szélén. A lépcsőház a liftek körül fut. Mindkét épület tetején űrkompleszálló található. A bejárat a déli oldalon, Prime City főteréről nyílik.

Klasszikus értelemben a két épület együttesét nevezik a Parancsnokság épületének, azonban a valódi parancsnoksági feladatokat a nyugati épület tölti be. Ebben találhatóak a vezérkari tisztek irodái, a legfontosabb iratoknak fenntartott könyvtár, néhány raktár, tárgyaló, és természetesen az irányítóközpont. Szintén a nyugati épület legfelső szintjén található a mindenkori bolygóparancsnok irodája.

A keleti épület főleg irattárként szolgál, azonban ugyanúgy találhatók benne irodák, tárgyalók, és az irányítóközpont is helyet kap benne. Ennek az épületnek a földszintjén és első két szintjén kap helyet a fogadó- és bálterem, melyet azonban ritkán, szinte sosem használtak.

### Pinceszintek a Cora-Manda főépületből

Mivel a Cora-Manda főépület helyére épült az épületegyüttes, Henclor parancsára a nyugati épület keleti lépcsőházából elérhető a két pinceszint, melyeket az eredeti tervek szerint felújítottak volna, és egy fontos foglyok elszállásolására alkalmas luxusbörtönt alakítottak volna ki, ez azonban sosem valósult meg. A két szinten egy kisebb börtön és egy kínzókamra helyezkedik el, melyeken semmi változtatást nem eszközöltek a korábbi időkből. Azonban lévén a bolygón más birodalmi börtön is volt, ezt kizárólag ritka esetekben használták, általában az admirális által személyesen végzett kihallgatásokon.

Szintén a pinceszinteken található a Cora-Manda régi könyvtára, mely a szervezet titkait rejtette hajdan, azonban ezek a Begiri IV-en épült adattározó központ megépülésével oda kerültek át, így a nicasi jelentéktelen kötetekkel van megtelve.

A pinceszintek BBY 3 óta le vannak zárva, a belépés akár halálbüntetéssel is járhat.